text: Oplev naturen: Her kan du finde et shelter
  09 juli 2017 kl. 08.34
  Syd- og Sønderjylland er fyldt med smuk natur. Du kan komme tættere på den, hvis du overnatter i et shelter, som du kan finde mange steder i landsdelen. 
  Naturstyrelsen ejer en masse sheltere rundt omkring i Danmark. Faktisk over 600 sheltere, som alle er til fri afbenyttelse, mange af dem ligger i Syd- og Sønderjylland.
  Vær opmærksom på, at nogle af shelterne kan bookes på forhånd, så man har fortrinsret. Det er en god idé at booke sin shelter, så man er sikker på at have et sted at sove.
  Hvis du vil overnatte i et shelter, så husk en sovepose, et liggeunderlag og noget fornuftigt tøj.
  Du kan finde den komplette liste over sheltere i Syd- og Sønderjylland på Naturstyrelsens hjemmeside.
  
  